LT
C 112/2
Europos Sąjungos oficialusis leidinys
2023 3 27
V (Nuomonės)
TEISINĖS PROCEDŪROS
TEISINGUMO TEISMAS 2023 m. vasario 9 d.
Teisingumo Teismo (dešimtoji kolegija) sprendimas byloje Europos Komisija / Slovakijos Respublika (Byla C-342/21) (1) (Valstybės įsipareigojimų neįvykdymas – Aplinka – Direktyva 2008/50/EB – Aplinkos oro kokybė – 13 straipsnio 1 dalis ir XI priedas – Sistemingas ir nuolatinis ribinės kietųjų dalelių (KD10) vertės tam tikrose Slovakijos zonose viršijimas – 23 straipsnio 1 dalis – XV priedas – Šių ribinių verčių viršijimas „kuo trumpesnį laikotarpį“ – Būtinos priemonės) (2023/C 112/02) Proceso kalba: slovakų Šalys Ieškovė: Europos Komisija, atstovaujama R. Lindenthal ir M. Noll-Ehlers
Atsakovė: Slovakijos Respublika, atstovaujama S. Ondrášiková
Rezoliucinė dalis 1.
Slovakijos Respublika neįvykdė įsipareigojimų:
— pagal 2008 m. gegužės 21 d. Europos Parlamento ir Tarybos direktyvos 2008/50/EB dėl aplinkos oro kokybės ir švaresnio oro Europoje 13 straipsnio 1 dalį, siejamą su XI priedu, nes nuo 2005 m., nes laikotarpiu nuo 2005 m. iki 2019 m. (imtinai), išskyrus 2016 m., sistemingai ir nuolat buvo viršijama dienos ribinė kietųjų dalelių (KD10) vertė šiose zonose: SKBB01 (Banska Bystrica regionas, Slovakija) (išskyrus 2016 metus) ir SKKO0.1 (Košicės aglomeracija, Slovakija) (išskyrus 2009, 2015 ir 2016 metus) ir
— pagal šios direktyvos 23 straipsnio 1 dalies antrą pastraipą, siejamą su XV priedu, nes oro kokybės planuose nenumatė atitinkamų priemonių, kad šios vertės šiame regione ir šioje aglomeracijoje bei SKKO02 regione (Košicės regionas, Slovakija) būtų viršijamos kuo trumpesnį laikotarpį.
2.
Priteisti iš Slovakijos Respublikos bylinėjimosi išlaidas.
(1)
OL C 278, 2021 7 12.